  Майя Бывальцева Анастасия Муталенкоез Удмуртиысь кивалтэтлэн тӧроезлы воштӥсе юнматӥзы. Со сярысь ивортэмын улосвыл тӧрлыкъёслэн нимлыко сайтазы. Муталенкоез вице-премьере юнматон сярысь пуктэтэз Удмуртилэн тӧроез Александр Бречалов 25-тӥ оштолэзе кинюртӥз. Тодэ вайытом, 2017-тӥ арысь коньывуонысен со кивалтэтлэн тӧроезлэн воштӥсезлэсь ужзэ быдэсъясь вал но мерлыко ӧр понна кылкутӥз. ВАТСАН   Муталенко Анастасия Александровна. Вордӥськиз Харьковын 1984-тӥ арын 29-тӥ шуркынмонэ. 2006-тӥ арын Москваысь лэсьтӥськонъя кун университетэз «Экспертиза и управление недвижимостью» ӧнеръя йылпумъяз.  2007-тӥ арын — «Дефшоф» огазеяськонын ужпӧрез дасянъя ёзэтысь инженер, Москва;  2007–2009 аръёсы — «Дефшоф» огазеяськонын ужпӧръя но техникая ёзэтысь инженер, Москва;  2009–2011 аръёсы — «Аэродромдорстрой-А» огазеяськонын 1-тӥ категориен инженер, Москва;   2011-тӥ арын — «Энергокаскад» огазеяськонын капитальной лэсьтӥськонъя Ванкор департаментысь планово-договорной ёзэтын инженер, Москва;   2001-тӥ арын — «Энергокаскад» огазеяськонын ужпӧръя но техникая группаын бухучётъя ёзэтын инженер, Москва;  20011-тӥ арын — «Энергокаскад» огазеяськонын йылпумъямтэ ужпӧрез (НЗП) кылдытонъя группаысь бухгалтериысь ёзэтын инженер, Москва;  2011–2014 аръёсы — «Транскомплектстрой» огазеяськонын сметно-договорной ёзэтын инженер-сметчик, Москва;   2014–2015 аръёсы — «За честные закупки» фондысь чаклан-эскерон ужъя ёзэтлэн кивалтӥсез, Москва;  2015–2016 аръёсы — «За честные закупки» фондлэн чаклан-эскерон ужъя быдэсъясь директорлэн воштӥсез, Москва;  2016–2017 аръёсы — «За честные закупки» фондлэн администрациезлэн ёзаз быдэсъясь кивалтӥсь, Москва;   2017-тӥ арын — Удмуртиысь «Фармация» кун предприятилэн кивалтӥсез, «Аптеки Удмуртии» кун предприятилэн кивалтӥсез, Ижкар;   2017-тӥ арысь коньывуонысен — Удмурт Элькунысь Кивалтэтлэн тӧроезлэн воштӥселэсь ужзэ быдэсъясь. Тегъёс: Политика Ижкар кивалтэт интыужеюнматон АлександрБречалов АнастасияМуталенко  